मलक्का जलसन्धि

हलिमया छगु मू जलसन्धि ख। हलिमया दकलय् अप्व मालवाहक लःखः जुइगु जलसन्धि थ्व हे ख। थ्व जलसन्धि मलेसिया, इन्दोनेसिया व सिंगापोरया सिथय् ला। 

 भूगोल 
थ्व जलसन्धिया अवस्था थ्व कथं दु:
 पूर्वःमलेसिया
 पश्चिमःसुमात्रा
 उत्तरःमलेसिया
 दक्षिणःसुमात्रा

 इतिहास 
 नां छुना 

"मलक्का" नां परम्परागत रुपय् मलक्का सिमा ( Phyllanthus emblica ) नाप स्वापू दु, गुकियात इन्दियन गूजबेरी सिमा नं धाइ। थ्व सिमाया नां स्थानीय मलेय भासय् "मेलाका" ख व थ्व हे नामं थ्व जलसन्धिया नां वःगु विश्वास दु। ऐतिहासिक परम्परा कथं, परमेश्वर, छम्ह सुमात्राया राजकुमार व मलक्का सल्तनतया पलिस्थामिं, थःगु न्हुगु राज्यया निंतिं थ्व थाय् ल्यःगु ख गन आः मलक्का नगर दनाच्वंगु दु। वय्कलं थःम्हं आराम यानादीगु मलक्का सिमाया नामं उगु थाय् या नां "मेलका" तयादीगु खँ दु। कालान्तरय् "मलाक्का" नां थ्व नगरयात जक्क मखु, मलेय प्रायद्वीप व इन्दोनेसियाया सुमात्रा टापु दथुया रणनीतिक महत्त्वपूर्ण जलमार्गयात नं म्हसीकेत छ्यलीगु जुल, गुकियात थौं मलक्का जलसन्धिया नामं म्हसीकिगु या। 

 आर्थिक महत्त्व 

आर्थिक व सामरिक दृष्टिकोणं मलक्का जलसन्धि हलिमया दकलय् महत्त्वपूर्ण जहाज मार्गय् छगू ख।

थ्व जलसन्धि हिन्द महासागर व प्रशान्त महासागर दथुइ मू जहाज मार्ग ख गुकिलिं भारत, थाइल्याण्ड, इन्डोनेसिया, मलेसिया, फिलिपिन्स, सिंगापुर, भियतनाम, चीन, जापान, ताइवान, व दक्षिण कोरिया थें न्याःगु मू एसियाली अर्थतन्त्र स्वाइ। मलाक्काया जलसन्धि समुद्री रेशम मार्गया छगू भाग ख गुकिलिं चिनियाँ तटं भारतया दक्षिणी सिथय् मोम्बासा तक्क थ्यनि, अनं लाल सागर जुया सुएज नहर जुया भूमध्यसागर तक्क, अनं च्वयेया एड्रियाटिक क्षेत्रय् उत्तरी इटालियन हब ट्रिएस्टे व उत्तरी युरोपया रेल नाप स्वाइ।     २००८या ल्याखँ कथं दच्छिइ थ्व जलसन्धिं ९४,००० स्वया अप्व जहाज  पुलाः वनि गुकिलिं थ्व जलसन्धियात हलिंया दकलय् व्यस्त जलसन्धि दयेकी,  थ्व जलसन्धिइ हलिंया करिब २५% व्यापारिक सामान जुयावनि गुकिलि चिकं, चिनियाँ उत्पाद, ह्यंग्वाः, ताडचिकं व इन्दोनेसियन कफि ला। . A book review citing this information can be found at University of Toronto Quarterly, Volume 74, Number 1, Winter 2004/5, pp. 528-530 समुद्रं यंकिगु दक्वं चिकंया थ्यं-मथ्यं प्य ब्वलय् छब्वः थ्व जलसन्धि जुया वनि, गुकिलि सामान मू कथं फारस खाडीया आपूर्तिकर्तातेगु एसियाली बजारय् वनि। सन् २००७इ थ्व जलसन्धिइ न्हिथं १ कोटी ३७ लख ब्यारेलया चिकं अनुमानित ढुवानी जुल, थ्व जलसन्धि सन् २०११य् न्हिं १ करोड ५२ लख ब्यारेल ढुवानी जुल  थ्व नापं थ्व थाय् हलिंया दकलय् अप्व जहाजतेगु हुल दइगु चोक प्वाइन्टय् नं छगू ख छाय् धाःसा थ्व जलसन्धिया ब्या फिलिप च्यानलय् (दक्षिणी सिंगापुरया लिक्क )  २.८  किमि (१.५ समुद्री माइल ) जक दु। 
 स्वयादिसँ 
 जलसन्धि
 भूगोल

लिधंसा

पुचः:जलसन्धि
पुचः:भूगोल